Diari Oficial de la Generalitat Valenciana


Sumari del DOGV 4751, del 12-05-2004 (2004/4731)

ORDRE de 28 d'abril de 2004, de la Conselleria d'Economia, Hisenda i Ocupació, per la qual es dóna publicitat a les línies de crèdit i a l'import global màxim destinat a finançar la concessió de subvencions dels programes de Foment d'Ocupació Pública d'Interés Social i Salari Jove, convocades per la Conselleria d'Economia, Hisenda i Ocupació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4751

Data del DOGV
:   12-05-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/4731


Data del document
:   28-04-2004

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * atur juvenil
    * jove
    * administració local
    * societat sense fins de lucre
    * suport econòmic
    * administració central
    * lluita contra l'atur
    * universitat
    * ajuda a l'ocupació
    * creació d'ocupació
    * inserció professional
    * administració regional
    * ajuda pública

ORDRE de 28 d'abril de 2004, de la Conselleria d'Economia, Hisenda i Ocupació, per la qual es dóna publicitat a les línies de crèdit i a l'import global màxim destinat a finançar la concessió de subvencions dels programes de Foment d'Ocupació Pública d'Interés Social i Salari Jove, convocades per la Conselleria d'Economia, Hisenda i Ocupació. [2004/4731]
  
L'objecte d'aquesta ordre és donar publicitat a l'import global màxim per a atendre distintes ajudes de foment d'ocupació l'any 2004, i que es financen a càrrec del subprograma pressupostari 322.51, «Foment d'Ocupació», d'acord amb el que disposa la Llei de Pressupostos de la Generalitat Valenciana per a l'exercici 2004.
  
Les ajudes a què es referix la present Ordre van ser convocades per l'Ordre de 30 de desembre, de la Conselleria d'Economia, Hisenda i Ocupació, per la qual s'establixen les bases reguladores i el procediment general per a la concessió de subvencions del Programa d'Ocupació Pública d'Interés Social per a l'exercici 2004; i per l'Ordre de 29 de setembre de 2003, de la Conselleria d'Economia, Hisenda i Ocupació, per la que regula el Salari Jove i es dóna publicitat a la línia de crèdit i a l'import global màxim destinat a finançar la concessió de les subvencions l'any 2003.
  
En virtut d'això, en ús de les facultats conferides per la Llei 5/1983, de 30 de desembre, del Govern Valencià i, d'acord amb el que establix el Decret 112/2003, d'11 de juliol, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
Ordene
  
Article 1. Programes de Foment d'Ocupació Pública PAMER, EMCORP i EMCORP-SALARI JOVE
  
Per a l'exercici 2004, i de conformitat amb el que establix la Llei 17/2003, de 30 de desembre, de Pressupostos de la Generalitat Valenciana per a l'exercici 2004, les ajudes regulades en els capítols I i II del títol II de l'Ordre de 30 de desembre de 2003, de la Conselleria d'Economia, Hisenda i Ocupació, per la qual s'establixen les bases reguladores i el procediment general per a la concessió de subvencions del Programa d'Ocupació Pública d'Interés Social per a l'exercici 2004 (DOGV 06/02/04); i pel títol II de l'Ordre de 29 de setembre de 2003, de la Conselleria d'Economia, Hisenda i Ocupació, per la que regula el Salari Jove i es dóna publicitat a la línia de crèdit i a l'import global màxim destinat a finançar la concessió de les subvencions l'any 2003 (DOGV núm. 4.599, d'01/10/03), es finançaran a càrrec del capítol IV del subprograma 322.51, «Foment d'Ocupació», del Servici Valencià d'Ocupació i Formació, per un import global màxim de 45.831.835 e, a càrrec de la línia codi T2941000, a excepció de les ajudes per a la inversió de programa PAMER regulades en el capítol II de l'Ordre de 30 de desembre de 2003, que es finançaran a càrrec del capítol VII del subprograma 322.51, «Foment d'Ocupació», del Servici Valencià d'Ocupació i Formació, per un import global màxim de 250.000 e, a càrrec de la línia codi T2451000.
  
Article 2. Programes de Foment d'Ocupació Pública: EMORGA i EMORGA-SALARI JOVE
  
Per a l'exercici 2004, i de conformitat amb el que establix la Llei 17/2003, de 30 de desembre, de Pressupostos de la Generalitat Valenciana per a l'exercici 2004, les ajudes regulades en el capítol III del títol II de l'Ordre de 30 de desembre, de la Conselleria d'Economia, Hisenda i Ocupació, per la qual s'establixen les bases reguladores i el procediment general per a la concessió de subvencions del Programa d'Ocupació Pública d'Interés Social per a l'exercici 2004 (DOGV 06/02/04); i pel títol III de l'Ordre de 29 de setembre de 2003, de la Conselleria d'Economia, Hisenda i Ocupació, per la qual regula el Salari Jove i es dóna publicitat a la línia de crèdit i a l'import global màxim destinat a finançar la concessió de les subvencions l'any 2003 (DOGV núm. 4.599, d'01/10/03), es finançaran a càrrec del capítol IV del subprograma 322.51, «Foment d'Ocupació», del Servici Valencià d'Ocupació i Formació, per un import global màxim de 9.558.440 e, a càrrec de la línia codi T2945000.
  
Disposicions finals
  
Primera
  
La present Ordre entrarà en vigor l'endemà de la publicació en el Diari Oficial de la Generalitat Valenciana.
  
Segona
  
Contra el present acte, que esgota la via administrativa, podran els interessats interposar-hi recurs contenciós administratiu en el termini de dos mesos a comptar des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant del mateix òrgan en el termini d'un mes, computat en els termes ja dits, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció de la Llei 4/1999, de 13 de gener. I això, sense perjuí de la possibilitat que els interessats puguen exercitar, si és procedent, qualsevol altre que consideren procedent.
  
València, 28 d'abril de 2004
  
El conseller d'Economia, Hisenda i Ocupació,
  
GERARDO CAMPS DEVESA